Avatar: Φωτιά και Στάχτη

Το Avatar: Φωτιά και Στάχτη (πρωτότυπος τίτλος: Avatar: Fire and Ash) είναι Αμερικανική επική ταινία επιστημονικής φαντασίας του 2025 σε σκηνοθεσία και σενάριο από τον Τζέιμς Κάμερον. Σε διανομή από την 20th Century Studios, είναι η τρίτη ταινία του franchise Avatar του Κάμερον, και συνέχεια του Avatar: The Way of Water (2022). Οι Σαμ Γουόρθινγκτον, Ζόε Σαλντάνα, Σιγκούρνι Γουίβερ, Στίβεν Λανγκ, Τζόελ Ντέιβιντ Μουρ, Σ.Σ.Χ. Πάουντερ, Τζιοβάνι Ριμπίζι, Ντίλιπ Ράο, Ματ Τζέραλντ, Κέιτ Γουίνσλετ, Κλιφ Κέρτις, Έντι Φάλκο, Μπρένταν Κάουελ, Τζεμέιν Κλέμεντ, Μπρίτεν Ντάλτον, Τρίνιτι Μπλις, Τζακ Τσάμπιον, Μπέιλι Μπας και Φίλιπ Γκέλτζο επαναλαμβάνουν τους ρόλους τους από τις προηγούμενες ταινίες, με τους Μισέλ Γιο, Ντέιβιντ Θιούλις, και Ούνα Τσάπλιν υποδύονται νέους χαρακτήρες.

Ο Κάμερον, ο οποίος δήλωσε το 2006 πως θα ήθελε να κάνει και άλλες συνέχειες στο Avatar εάν είναι επιτυχημένο, ανακοίνωσε τις δύο πρώτες συνέχειες του 2010 μετά την επιτυχία της πρώτης ταινίας, με το Avatar 3 να στοχεύει ημερομηνία για το 2015. Παρόλα αυτά, η προσθήκη δύο ακόμα συνεχειών (τεσσάρων συνολικά), και η ανάγκη για να δημιουργηθεί νέα τεχνολογία για να γυριστούν οι σκηνές μέσα στο νερό, οδήγησαν σε τεράστιες καθυστερήσεις. Το Avatar: Φωτιά και Στάχτη γυρίστηκε ταυτόχρονα με το Avatar: The Way of Water στην Νέα Ζηλανδία στις 25 Σεπτεμβρίου του 2017, με τ α γυρίσματα να ολοκληρώνονται τον Δεκέμβριο του 2020.

Η ταινία Avatar: Φωτιά και Στάχτη κυκλοφόρησε στις 19 Δεκεμβρίου του 2025, αφού η ημερομηνία κυκλοφορίας καθυστέρησε εννιά φορές. Οι κριτικοί επαίνεσαν τα οπτικά εφέ, τις ερμηνείες και τις σκηνές δράσης, αλλά η πλοκή, το σενάριο και η διάρκεια αντιμετώπισαν επίκριση. Το Αμερικανικό Ινστιτούτο Κινηματογράφου και το Εθνικό Συμβούλιο Κριτικών Κινηματογράφου το κατέταξαν ως μία από τις 10 καλύτερες ταινίες του 2025 και έλαβε δύο υποψηφιότητες στις Χρυσές Σφαίρες του 2025, περιλαμβάνοντας μια Χρυσή Σφαίρα Κινηματογραφικού και Εισπρακτικού Επιτεύγματος. Έχει συγκεντρώσει $483.3 εκατομμύρια παγκοσμίως. Δύο συνέχειες, Avatar 4 και Avatar 5, είναι προγραμματισμένες να κυκλοφορήσουν στις 21 Δεκεμβρίου του 2029 και στις 19 Δεκεμβρίου του 2031, αντίστοιχα, αν και η υλοποίησή τους εξαρτάται από την απόδοση του Φωτιά και Στάχτη στο box office.

 Πλοκή 
Λίγο καιρό αφού εγκαταστάθηκαν με τους Μετκαΐνα, ο Τζέικ Σάλι και η οικογένεια του παλεύουν με το πένθος σχετικά με τον θάνατο του Νετέγιαμ. Η Νεϊτίρι έχει αναπτύξει μίσος εναντίον των ανθρώπων. Όταν οι Έμποροι του Ανέμου, μία φυλή Ναβί που κατοικεί σε έναν στόλο ιπτάμενων εμπορικών πλοίων, φτάνει, ο Τζέικ και η Νεϊτίρι αποφασίζουν ότι ο Σπάιντερ πρέπει να φύγει από τους Μετκαΐνα και να επιστρέψει στο στρατόπεδο των ανθρώπινων επιστημόνων, αλλά ότι η οικογένεια θα τον συνοδεύσει στο ταξίδι.

Το πλοίο τους δέχεται επίθεση από τους Μάνγκγουαν, μια επιθετική φυλή Ναβί που κατοικεί στα ηφαίστεια και απορρίπτει την Έιβα. Με επικεφαλής την μητριάρχη τους Βαράνγκ, οι Μάνγκγουαν βάζουν φωτιά στα πλοία, λεηλατώντας τα και σκοτώνοντας επιζώντες. Η οικογένεια χωρίζεται. Ο Συνταγματάρχης Μάιλς Κουάτριτς και ο Δεκανέας Λάιλ Γουάινφλιτ βρίσκουν τον Τζέικ και συνεργάζονται απρόθυμα για να βρουν τον Σπάιντερ. Η μάσκα οξυγόνου του Σπάιντερ χάνει την ισχύ της και αυτός καταρρέει από ασφυξία. Η Κίρι συνδέει την ουρά της με το έδαφος και πέφτει σε έκσταση. Αφού το σώμα του εγχέεται με μυκήλια, ο Σπάιντερ αποκτά την ικανότητα να αναπνέει την ατμόσφαιρα της Πανδώρας.

Τελικά, τα παιδιά παγιδεύονται από τους Μάνγκγουαν. Ο Κουάτριτς και ο Τζέικ φτάνουν αλλά αιχμαλωτίζονται και ο Κουάτριτς μαθαίνει στην Βαράνγκ πως να χρησιμοποιεί όπλα. Η Κίρι διατάζει την χλωρίδα να σκοτώσει τους φρουρούς, επιτρέποντας τους να δραπετεύσουν. Αφού εξετάζου τον Σπάιντερ, ο Νορμ Σπέλμαν και ο Μαξ Πάτελ ανακαλύπτουν έναν οργανισμό μέσα στο σώμα του, ο οποίος συνειδητοποιούν ότι θα μπορούσε να λειτουργήσει ως αντίστροφη μηχανική ώστε να επιτρέψει σε κάθε άνθρωπο να αναπνέει στην Πανδώρα. Επίσης φυτρώνει μία μία ουρά με νευρώνες στο κεφάλι του, επιτρέποντας του να επικοινωνεί με την πανίδα της Πανδώρα, όπως οι Ναβί. Η Κίρι μαθαίνει ότι γεννήθηκε από την Έιβα, αλλά την εμποδίζει από το να συνδεθεί μαζί της. Ο Κουάτριτς ταξιδεύει στο χωριό της Βαράνγκ, φέρνοντας τους εξοπλισμό πυρομαχικών και φλογοβόλων. Τους πείθει να συνάψουν μία συμμαχία, δημιουργώντας μία ρομαντική σχέση με την Βαράνγκ.

Η Κίρι βοηθάει τον Σπάιντερ να δεθεί με την άγρια ζωή, αλλά οι δύο τους δέχονται επίθεση και ο Σπάιντερ συλλαμβάνεται από τον Κουάτριτς. Ο Κουάτριτς εισβάλει στο χωριό των Μετκαΐνα μαζί με τους Μάνγκγουαν, απαιτώντας τον Τζέικ. Ο Τζέικ παραδίνεται για να αποφύγει τον πόλεμο, και αυτός και ο Σπάιντερ πηγαίνουν στην βάση της RDA, στην Πόλη Μπρίτζχεντ, όπου πλέον κατοικούν οι Μάνγκγουαν. Ψάχνοντας τον Παγιακάν, ο Λόακ δέχεται επίθεση από μία ομάδα καλαμαριών, αλλά των σώζουν οι φάλαινες Τουλκούν. Εκατοντάδες Τουλκούν αρχίζουν να συγκεντρώνονται για μια ετήσια θρησκευτική εκδήλωση, η οποία θα μπορούσε να αποφέρει σημαντικό κέρδος όταν θηρεύονται. Ο βιολόγος της RDAΊαν Γκάρβιν είναι αντίθετος με το σχέδιο, αλλά οι συμβουλές του αγνοούνται.

Ο Σπάιντερ εξετάζεται από τους επιστήμονες της RDA, ενώ ο Τζέικ σχεδιάζεται να εκτελεστεί ως προδότης. Η Νεϊτίρι μπαίνει κρυφά στην βάση και ο Ίαν κλέβει μία μπουλντόζα για να ελευθερώσει τον Τζέικ. Ο Σπάιντερ δραπετεύει από τα εργαστήρια της RDA, και γνωρίζοντας ότι δεν τους συμφέρει να τον σκοτώσουν, λειτουργεί ως ανθρώπινη ασπίδα για να προστατεύσει το ζευγάρι όσο δραπετεύουν. Αφού ξεφεύγουν, το ζευγάρι διαφωνεί σχετικά με τον ρόλο που μπορεί να παίξει ο Σπάιντερ για την ανθρώπινη επικράτηση στην Πανδώρα. Ο Τζέικ ετοιμάζεται να σκοτώσει τον Σπάιντερ, αλλά σταματάει την τελεύταια στιγμή. Η Νεϊτίρι, μετανιωμένη, αποδέχεται επιτέλους τον Σπάιντερ ως μέλος της οικογένειας.

Στο χωριό των Μετκαΐνα, το συμβούλιο των Τουλκούν ακούει τις προειδοποιήσεις του Τζέικ για ένα επερχόμενο μακελειό, αλλά αποφασίζουν να μην αλλάξουν τις ειρηνικές μεθόδους τους. Ο Λόακ φέρνει το Παγιακάν και τον Τανόκ, τον παραμορφωμένο μοναδικό επιζών μίας ανθρώπινης επίθεσης στην αγέλη του Παγιακάν, και οι γηραιοί Τουλκούν αλλάζουν την απόφαση τους. Ο Τζέικ επανενώνεται με το κορυφαίο αρπακτικό, τον Τόρουκ, και συσπειρώνει τις φυλές των Ναβί για μάχη. Την επόμενη μέρα, καθώς φτάνει ο στόλος της RDA για να κυνηγήσει, οι Τουλκούν και οι Ναβί τους επιτίθενται. Οι Μάνγκγουαν και ο Κουάτριτς επιτίθενται ξαφνικά, προκαλώντας βαριές απώλειες. Η μητριάρχης των Μετκαΐνα, η Ρονάλ, τραυματίζεται θανάσιμα και πεθαίνει, καθώς γεννάει, με την Νεϊτίρι να παίρνει το μωρό, την Πριλ, αλλά οι δυο τους αιχμαλωτίζονται και πηγαίνουν στην ναυαρχίδα της RDA.

Με την βοήθεια του Σπάιντερ και της Τουκ, η Κίρι επικοινωνεί, επιτέλους, με την Έιβα και την παρακαλάει για βοήθεια, Η άγρια ζωή της Πανδώρας επιτίθεται, ως απάντηση, στις υπόλοιπες δυνάμεις της RDA, σώζοντας τους στριμωγμένους Τουλκούν. Η Βαράνγκ προσπαθεί να σκοτώσει την Νεϊτίρι, αλλά απωθείται από την Κίρι. Ο Τορούκ του Τζέικ καταστέφει την ναυαρχίδα της RDA με μία μαγνητική ροή. Ο Τζέικ και ο Κουάτριτς ρίχνονται σε μία παλίρροια και παλεύουν και πάλι, με τον Σπάιντερ να τους ακολουθεί. Ο καβγάς τους διακόπτεται, όταν ο Σπάιντερ πέφτει από έναν βράχο, αναγκάζοντας τους να συνεργαστούν και να τον σώσουν. Όταν η Νεϊτίρι και τα παιδιά φθάνουν, ο Κουάτριτς πηδάει από τον βράχο.

Μετά την μάχη, ο Σπάιντερ και η φύλη των Μετκαΐνα συνδέονται με τα υποβρύχια πνευματικά δέντεα, όπου αυτός γνωρίζει όλους τους νεκρούς Ναβί. Η Κίρι συστήνει τον Σπάιντερ στην μητέρα της, την Γκρέις, και τον καλωσορίζοτν στον κόσμο των Ναβί.

Σημειώσεις

 Παραπομπές 

 Εξωτερικοί σύνδεσμοι 




Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές επικές ταινίες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες σε σκηνοθεσία Τζέιμς Κάμερον
Κατηγορία:Ταινίες τοποθετημένες στο διάστημα
Κατηγορία:Ταινίες γυρισμένες στη Χαβάη
Κατηγορία:Ταινίες γυρισμένες στη Νέα Ζηλανδία
Κατηγορία:Ταινίες παραγωγής 20th Century Studios
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες Avatar
Κατηγορία:Ταινίες της Lightstorm Entertainment
Κατηγορία:Ταινίες σε παραγωγή Τζέιμς Κάμερον
Κατηγορία:Ταινίες σε σενάριο Τζέιμς Κάμερον
Κατηγορία:Ταινίες που επηρεάστηκαν από την απεργία Ένωσης Αμερικανών Σεναριογράφων του 2023
Κατηγορία:Ταινίες IMAX
Κατηγορία:Ταινίες σίκουελ